Makgotla ana ka bobedi ba wona, Makala a makgotla a dinyewe le Makgotla a dinyewe a Nakwana a ne a sa fuwe ditekanyetso dife kapa dife tsa ditjhelete (bajete) bakeng sa basebeletsi ba ona empa a ne a itshetlehile disebedisweng tse hlahang makgotleng a phahameng a dinyewe ditoropong le metsemeholong. Sena se bolela hore bahlanka ba hloka dipalangwang ho leba lekgotleng le phahameng la dinyewe le lekaleng la lekgotla tsatsi le leng le le leng. Sephetho sa sena e ne e ba tsamaiso le taolo e fokolang ya disebediswa mme sena se baka hore phano ya ditshebeletso e be ya boleng bo fatshe eo makgotla a dinyewe a fanang ka yona dibakeng tsa mehleng tsa batho ba batsho. Ntlha ya hore ho se tshwarwe dinyewe tsa setjhaba le tse ding tse jwaloka tlhokomelo ya bana ka ditjhelete kapa tlhekefetso ka malapeng makgotleng ana a dinyewe e thathafatsa ho fihlela makgotla a dinyewe bakeng sa baahi/ setjhaba se dulang haufinyane le makgotla ana a dinyewe. Ke kahoo ho ileng ha qalwa botjha ka ditlhophiso tsa mosebetsi mme sena ke sa bohlokwa haholo.